Oficiālais Vēstnesis L 210 , 10/08/1999 Lpp. 0022 - 0023



Komisijas Lēmums (1999. gada 22. jūlijs) par dokumentācijas pilnīguma atzīšanu, kura iesniegta detalizētai pārbaudei BAS 656H (dimetēnamīda-p), AC 900001 (pikolinafēna) un ZA 1963 (pikoksistrobīna) iespējamai iekļaušanai Padomes Direktīvas 91/414/EEK par augu aizsardzības līdzekļu laišanu tirgū I pielikumā (izziņots ar dokumenta numuru C(1999) 2276) (Dokuments attiecas uz EEZ) (1999/555/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 1999/1/EK [2], un jo īpaši tās 6. panta 3. punktu, (1) tā kā Direktīvā 91/414/EEK (turpmāk "Direktīva") paredzēts sastādīt to aktīvo vielu Kopienas sarakstu, kuras atļauts iekļaut augu aizsardzības līdzekļu sastāvā; (2) tā kā pieteikumu iesniedzēji dalībvalstu iestādēm jau ir iesnieguši dokumentāciju par trijām aktīvajām vielām, lai tās iekļautu aktīvo vielu sarakstā direktīvas I pielikumā; (3) tā kā BASF AG dokumentāciju par aktīvo vielu BAS 656H (dimetēnamīdu-p) Vācijas iestādēm iesniegusi 1999. gada 16. aprīlī; (4) tā kā Cyanamid Agro NV/SA dokumentāciju par aktīvo vielu AC 900001 (pikolinafēnu) Vācijas iestādēm iesniegusi 1999. gada 10. maijā; (5) tā kā Zeneca Agrochemicals dokumentāciju par aktīvo vielu ZA 1963 (pikoksistrobīnu) Īrijas iestādēm iesniegusi 1999. gada 26. maijā; (6) tā kā minētās iestādes Komisijai paziņojušas dokumentācijas pilnīguma pirmās pārbaudes rezultātus attiecībā uz prasībām par datiem un informāciju, kas noteikta II pielikumā, un par vismaz vienu attiecīgo aktīvo vielu saturošu augu aizsardzības līdzekli direktīvas III pielikumā; tā kā pēc tam saskaņā ar šīs direktīvas 6. panta 2. panta noteikumiem pieteikumu iesniedzēji dokumentus iesnieguši Komisijai un pārējām dalībvalstīm; (7) tā kā 1999. gada 10. jūnijā dokumenti par BAS 656H (dimetēnamīdu-p), AC 900001 (pikolinafēnu) un ZA 1963 (pikoksistrobīnu) iesniegti Pastāvīgajai augu aizsardzības komitejai; (8) tā kā šis direktīvas 6. panta 3. punktā noteikts, ka dokumentācijas principiāla atbilstība prasībām par datiem un informāciju, kas noteikta II pielikumā, un par vismaz vienu attiecīgo aktīvo vielu saturošu augu aizsardzības līdzekli direktīvas III pielikumā, ir jāapstiprina Kopienas līmenī; (9) tā kā šāds apstiprinājums ir vajadzīgs, lai veiktu dokumentācijas detalizētu pārbaudi, kā arī dotu dalībvalstīm iespējas piešķirt pagaidu atļaujas augu aizsardzības līdzekļiem, kuri satur šādas aktīvās vielas, ievērojot šīs direktīvas 8. panta 1. punkta noteikumus, konkrēti prasību sīki izvērtēt aktīvo vielu un augu aizsardzības līdzekļu atbilstību šīs direktīvas prasībām; (10) tā kā šāds lēmums nekavē no pieteicējiem pieprasīt sīkākas ziņas vai informāciju gadījumos, kad veicot detalizētu pārbaudi, varētu izrādīties, ka šāda informācija ir vajadzīga lēmuma pieņemšanai; (11) tā kā dalībvalstis un Komisija ir vienojušās, ka Vācija veiks par BAS 656H (dimetēnamīdu-p) un AC 900001 (pikolinafēnu) iesniegtās dokumentācijas detalizētu pārbaudi, bet Īrija detalizēti pārbaudīs par ZA 1963 (pikoksistrobīnu) iesniegto dokumentāciju; (12) tā kā Vācija un Īrija iespējami drīz, bet ne vēlāk kā viena gada laikā Komisijai paziņos slēdzienus par to veikto pārbaužu rezultātiem kopā ar ieteikumiem par šo vielu iekļaušanu vai neiekļaušanu atļauto vielu sarakstā, norādot attiecīgos nosacījumus; tā kā pēc šāda novērtējuma saņemšanas detalizētas pārbaudes turpinās visas dalībvalstis saziņā ar Pastāvīgo augu aizsardzības komiteju; (13) tā kā šajā lēmumā paredzētie pasākumi saskan ar Pastāvīgās augu aizsardzības komitejas atzinumu, IR PIEŅĒMUSI ŠO LĒMUMU. 1. pants Principā II pielikumā noteiktajām prasībām par datiem un informāciju, un direktīvas III pielikumam par vismaz vienu augu aizsardzības līdzekli, kas satur attiecīgo vielu, ņemot vērā tam paredzēto lietojumu, atbilst šāda dokumentācija: 1) dokumentācija, kuru BASF AG iesniegusi Komisijai un dalībvalstīm par BAS 656H (dimetēnamīda-p) kā aktīvās vielas iekļaušanu Direktīvas 91/414/EEK I pielikumā, un kas 1999. gada 10. jūnijā iesniegta Pastāvīgajai augu aizsardzības komitejai; 2) dokumentācija, kuru Cyanamid Agro NV/SA iesniegusi Komisijai un dalībvalstīm par AC 900001 (pikolinafēna) kā aktīvās vielas iekļaušanu Direktīvas 91/414/EEK I pielikumā, un kas 1999. gada 10. jūnijā iesniegta Pastāvīgajai augu aizsardzības komitejai; 3) dokumentācija, kuru Zeneca Agrochemicals iesniegusi Komisijai un dalībvalstīm par ZA1963 (pikoksistrobīna) kā aktīvās vielas iekļaušanu Direktīvas 91/414/EEK I pielikumā, un kas 1999. gadā iesniegta Pastāvīgajai augu aizsardzības komitejai. 2. pants Šis lēmums ir adresēts dalībvalstīm. Briselē, 1999. gada 22. jūlijā Komisijas vārdā — Komisijas loceklis Franz Fischler [1] OV L 230, 19.8.1991., 1. lpp. [2] OV L 21, 28.1.1999., 21. lpp. --------------------------------------------------